АҞӘА, рашәара 13— Sputnik. Аԥсшьарамышқәа раан Ҟрымтәи ацҳа иқәсит 70 000 автомашьына ҳәа аанацҳауеит РИА Новости апресс-маҵзура Упрдор "Тамань" адыррақәа ҵаҵӷәыс иганы.
Адырраҭараҿы иазгәаҭоуп аҩ-хырхарҭакгьы.
Афедералтә мҩа А-290 иаҵанакуа Ҟрымтәи ацҳа автомабилтә хәҭала аныҟәара хацдыркит 2018 шықәса лаҵара 15 рзы. Иара раԥхьатәиқәа ракәны ианысит Ҟрыми Ҟәыбани рықалақьқәа 20 рҟынтәи ауааԥсыра. Автомашьынақәа ирышьҭагыланы имҩасуан амотоциклистцәа.
Ацҳаҟны арццакыра 90 км. еиҳамзароуп. Амҩатә ԥҟаррақәа рхылаԥшразы иқәыргылоуп автоматтә комплексқәа 10. Иара иахьазы Урыстәыла иҟоу ацҳақәа зегь раасҭа иаууп – 19 километра иҟоуп.